
PER ÇMIMET E SHITJES SË KARBURANTEVE PËR INVALIDËT PARAPLEGJIKE

Me propozimin e Ministrisë së Financave, Këshilli i Ministrave
       
V E N D O S I:

1. Çmimet e shitjes me pakicë të benzinës e të vajit lubrifikant për invalidët paraplegjikë, që përdorin pajisje motorike sipas miratimit të Drejtorisë (degës) së Sigurimeve Shoqërore, caktohen:
-Benzinë(vendi)RON 7O-85......  1.5 lekë /litri
-Vaj SAE............................ 22  lekë /kg
-Vaj Aftol........................... 16  lekë /kg
2. Sasia vjetore e konsumit të benzinës e të vajit lubrifikant për pajisjet motorike që kanë në përdorim invalidet paraplegjike, caktohet nga Ministria e Financave dhe Drejtoria e Përgjithshme e Sigurimeve Shoqërore.
3. Efekti ekonomik deri në 8 milionë lekë për vitin 1994 përballohet nga diferencat e çmimeve për nënproduktet e naftës që koorporata e Albpetrolit derdh buxhetin e shtetit mbi bazën e ligjit përkatës “Për akcizat në Republikën e Shqipërisë”.
4. Çdo akt tjetër nënligjor që bie në kundërshtim me këtë vendim, shfuqizohet.
Ky vendim hyn në fuqi më 1 mars 1994.

                      KRYETARI I KËSHILLIT TË MINISTRAVE
                         Aleksandër Meksi





